คลังลุยช่วยผู้สูงอายุเกษียณมีรายได้50%
คลังวางแผนแก้กฎหมายสารพัดกองทุน ตั้งเป้าผู้สูงอายุเกษียณแล้วมีรายได้ 50% พอดำรงชีวิต
28 มี.ค. 2560

คลังวางแผนแก้กฎหมายสารพัดกองทุน ตั้งเป้าผู้สูงอายุเกษียณแล้วมีรายได้ 50% พอดำรงชีวิตนายสมชัย สัจจพงษ์ ปลัดกระทรวงการคลัง เปิดเผยว่า ประเทศไทยก้าวสู่สังคมผู้สูงอายุอย่างรวดเร็ว หากไม่มีการเตรียมการรับมืออย่างมีประสิทธิภาพ จะทำให้ภาระงบประมาณการดูแลผู้สูงอายุ 15 ปีข้างหน้า สูงถึง 6-7 แสนล้านบาท รัฐบาลจึงมีแผนจะทำให้คนไทยมีเงินบำนาญหลังเกษียณไม่น้อยกว่า 50% ของรายได้สุดท้ายก่อนเกษียณ เพื่อผู้สูงอายุมีรายได้เพียงพอการดำรงชีวิตทั้งนี้ ระบบบำนาญของไทยมีหลายแบบ ตั้งแต่กองทุนบำเหน็จบำนาญข้าราชการ (กบข.) ซึ่งมีการดำเนินงานที่ดี ทำให้สมาชิกมีรายได้หลังเกษียณสูงถึง 70% อย่างไรก็ตาม คลังได้พิจารณาแก้กฎหมาย กบข.ให้ตั้งหน่วยงาน หรือบริษัทหลักทรัพย์จัดการกองทุนรวม (บลจ.) รับจ้างบริหารเงินกองทุนเพื่อเพิ่มรายได้ให้กับสมาชิกของ กบข.มากขึ้นสำหรับกองทุนประกันสังคม ปัจจุบันมีสมาชิกสะสมเงินน้อย ทำให้มีรายได้หลังเกษียณต่ำเพียง 20% ของรายได้ก่อนเกษียณ ซึ่งรัฐบาลอยู่ระหว่างการแก้ไขกฎหมาย ให้มีการส่งเงินสมทบเพิ่มขึ้นจาก 5% เป็น 10% และขยายอายุเกษียณจาก 55 ปี เป็น 60 ปี รวมถึงการเพิ่มประสิทธิภาพการลงทุน จะส่งผลให้กองทุนมีรายได้จ่ายสมาชิกหลังเกษียณมากขึ้น